
قرطبہ یونیورسٹی حیات آبادپشاور
دینِ اسلام ایک  کامل ضابطہ حیات ہے جوانسان کی روحانی ،اخلاقی اور ہرقسم کی معاشی  ضروریات   کی رہنمائی کرتاہے۔  معاشی نظام کی بہتری کےلیے دینِ اسلام نےعدل وانصاف پرمبنی ایسانظام پیش کیاہےجوکہ  پوری انسانیت کےلیے معاشی  استحصال کی ہرشکل کوختم کرتاہے۔موجودہ نظام میں  معاشی نظام کی بہتری کےلیے جوٹیکسس لاگوکرتےہیں ، ان میں سےبعض ٹیکس ایسےہوتےہیں جومزدورطبقہ ،نادارلوگ وغریب ساتھ ہی متوسط طبقے پربوجھ بن جاتےہیں ، اورمالدارطبقہ اس سےبچ جاتاہے۔ اسی وجہ سے اس کو استحصالی ٹیکس  کےنام سےموسوم کیاجاتاہےکیونکہ یہ غریب طبقہ کااستحصال ہے۔ استحصالی ٹیکس کےخاتمے سے عوام پرمالی دباؤکم ہوتاہے، اس سےکرپشن گھٹتی ہے۔
زکوۃٹیکس نہیں بلکہ عبادت ہے:
زکوۃ کی اہمیت ہردورمیں بالخصوص عصرحاضرمیں انتہائی گہری اوراہمیت کاحامل ہے، یہ زکوۃ ٹیکس نہیں بلکہ ایک عبادت ہے۔ زکوۃ کامعاشی نظام میں کردار انتہائی اہم  اورمؤثر ہیں، اس کی حیثیت اسلامی نظام معیشت میں ریڑھ کی ہڈی کی مانندہے۔ شریعت  مطہرہ صاحبِ نصاب  پر اپنی آمدنی کاایک مخصوص حصہ معاشرہ کےنادار افراد میں بانٹ کر ہرطرف  انصاف کانظام قائم کرتاہے۔ اگرزکوٰہ دینےوالےکےعزیز واقارب مستحقین ہوں  توان کاحق پہلےہےدوسرےنمبرپرپڑوسیوں میں مساکین ،غرباء ،معذور ،یتیم اوربےروزگار افراد کاحق ہے۔ معلوم ہواکہ زکوٰۃ  صرف ایک مذہبی فریضہ اورعبادت  نہیں بلکہ اسلامی معاشی نظام کی روح ہے، اس کی عدم ادائیگی درحقیقت اس نظام کےتوازن کوبگاڑ دیتی ہے۔زکوٰۃ ادا نہ کرنےکےمعاشی نقصانات نہ صرف فرد کی سطح پربلکہ پورےمعاشرے اورریاستی معیشت پرگہرےاورتباہ کن اثرات ڈالتے ہیں۔ جس طرح جسمانی صحت کاانحصار گردشِ خون پرہوتاہےجب انسانی اعضاء کوخون پہنچتا رہتاہے توپوراجسم تندرست اور توانارہتا ہے، اورجب اعضاء  انسانی کوخون نہیں پہنچتا تووہ جسم بیمار،کمزوراورناکارہ ہوجاتاہے، یہی مثال معاشرہ میں زکوٰۃ اورتعاون کی ہے۔کہ معاشرتی صحت کاانحصار گردشِ زر پرہے۔جس کی صورت اسلام میں نظام زکوٰۃ ہےجودولت کی منصفانہ  تقسیم کرکےتنگ دستی کوخوشحالی میں بدل دیتا ہے۔ یہی وجہ ہےکہ اسلام نےدولت کی منصفانہ تقسیم پرزوردیاہےتاکہ معاشرے میں کوئی شخص  تنگ دست اورغریب نہ رہےکوئی شخص بھیک  نہ مانگےاورنہ ہی کوئی فاقہ سےمرےکہ اس کوایک وقت کاکھانامیسرنہ ہو۔اس کی ایک مثال دورِ فاروقیؓ   کی صورتِ حال ہےکہ حضرت عمرؓ کےدورہ خلافت میں حضرت معاذبن جبلؓ نےیمن سےزکوٰۃ کاتہائی حصہ بھیجاتوحضرت عمرؓ نےلینےسےانکارکرتےہوئےفرمایا: میں نے تم کوٹیکس یاجزیہ وصول کرنےکےلیےنہیں بھیجاتھابلکہ اس لیےبھیجاتھاکہ وہاں کےتمام اغنیاء سےزکوٰۃ وصول کرکےان ہی کےمقام کے فقراء  میں تقسیم کردو۔حضرت معاذ بن جبلؓ نےعرض کیاکہ یہاں  مستحقین کی ہوتےہوئےمیں نےیہ مال آپ کےپاس یہ مال نہیں بھیجابلکہ یہاں کی غرباء ومستحقین کواولین ترجیح دی ہےہرسال کی جمع شدہ زکوٰۃ یہاں کی مستحقین پرتقسیم کرتاہوں پھردوسرےسال حضرت معاذؓ نے نصف زکوٰۃ  بھیج دی ہے۔ دوسرےسال پھرعمرفاروقؓ نےوہی قول دہرایاکہ میں نےتم کوٹیکس یاجزیہ وصول کرنےکےلیےنہیں بھیجا تھا بلکہ اس لیےبھیجاتھاکہ وہاں کےتمام اغنیاء سےزکوٰۃ وصول کرکےان ہی کےمقام کےفقراء  میں تقسیم کردو۔ حضرت معاذبن جبل ؓ نے دوبارہ وہی اپناجواب دھرایا۔پھرتیسرےسال حضرت معاذؓ نےکل زکوٰۃ بھیجی۔ توحضرت عمرؓ نےاسی  موقع پربھی یہی بات کہی جو دومرتبہ پہلے کہہ چکےتھے۔اس کےجواب میں حضرت معاذبن جبلؓ نےعرض کیاکوئی زکوٰۃ لینےوالانہیں ۔[endnoteRef:2]   [2: مصادر وکتابیات
 ۔ ابوعبیدالقاسم  بن سلام،کتاب الاموال،ص ۵۱،ادارہ تحقیقات اسلامی،اسلام آباد، ۲۰۱۹ء] 

علاوہ ازیں!حضرت عمربن عبدالعزیزؒ کےدورمیں مصرکےگورنرنےانہیں لکھاکہ صدقہ وزکوٰۃ کی رقم لینےوالاوہاں کوئی نہیں ہے، تومالِ زکوٰۃ کااب کیاکیاجائے؟ اس پرعمربن عبدالعزیزؒ نےجواب میں فرمایاکہ غلاموں کوخریدکرآزادکرو،شاہراہوں پرمسافروں کےلیےآرام گاہیں تعمیرکرو،اوران نوجوان مردوں اورعورتوں کی مالی مددکیاکریں، جس کی نکاح کی ضرورت  اورمحتاج ہے۔
اسی طرح علامہ ابن کثیرؒ نےلکھاہےکہ عمربن عبدالعزیزؒ  نےایک شخص کاخصوصی طورپرتقررکیاتھا،جوشہرکی گلیوں میں روز یہ اعلان کرتاتھا کہ کہاں ہیں مقروض ؟ کہاں ہیں نکاح کےنادارضرورت مند؟ کہاں ہیں کہ وہ لوگ جو مقروض ہیں اور قرض ادا نہیں کرسکتے؟ کہاں ہیں وہ لوگ جو نکاح کرنا چاہتے ہیں؟ کہاں ہیں محتاج و حاجت مند اور کہاں ہیں یتیم اور بے سہارا؟ یہ معاملہ چلتا رہا کہ سوسائٹی میں تمام لوگ مال دار ہوگئے اور غربت و افلاس کا کوئی نام و نشان نہیں رہا۔ [endnoteRef:3] [3:  ۔  ایضاًِ،ابوعبید، کتاب الاموال، ص۳۱] 

جائزہ معاشرہ:
آج ہمارے معاشرے میں جہاں مسلمان دین کےاحکامات اورکلمہ  شہادت کےتقاضوں پرعمل کررہےہیں، نماز کی اقامت اور اس کی ادائیگی کااہتمام ہورہاہے،نہ صرف فرائض بلکہ نوافل  اوردوسرے دینی عبادات پر زور دیا جارہاہے لیکن  معاملہ ادائیگی زکوٰۃ جوکہ درحقیقت ملت کےفقراء ومساکین کا حق ہےجس سےمعاشرہ کی حیات ہےاس کی طرف توجہ انتہائی کم ہےاوراس کی محنت نہ  ہونےکےبرابرہے۔ حالانکہ اگرتعلیمات نبویﷺ کوغورسےدیکھاجائےتومعلوم ہوتاہےکہ نماز جیسی اہم عبادت کےساتھ ہمیں زکوٰۃ کا برابرمکلف بنایاگیاہے۔یہ اس بات کی دلیل ہےکہ نماز اورزکوٰۃ کےدرمیان ایک گہراربط ہےجوکہ تکمیلِ ایمان دونوں کےبغیرنامکمل ہے۔ حدیث مبارکہ کی روشنی میں نماز دین کاستون ہےجس کا قیام دین کاقیام ہے اورنماز کاچھوڑنا پوری عمارت کےانہدام کےمانندہے،جبکہ زکوٰۃ اسلام کاپُل ہے، اس کی ادائیگی  پُل کوعبور کرنے اورنجات کےمترادف ہےاورزکوٰۃ کی عدمِ ادائیگی  اِدھر اُدھرہونےاورہلاکت میں جاپڑناہی ہے۔زکوٰۃ کےبغیر نماز بھی ادھورا ہےجیساکہ حضرت عبداللہ بن مسعودؓ  فرماتےہیں : من لم يؤد الزكوة فلا صلوٰة له،[endnoteRef:4] ترجمہ: جوزکوٰۃ ادانہیں  کرتا اس کی نمازقبول نہیں ہوتی۔ اسی طرح قرآن مجیدمیں ایک نومسلم کی اسلام کوتب معتبرمانتاہےکہ اقامت صلوٰۃ کےساتھ ادائیگی زکوٰۃ بھی ہو۔ چنانچہ باری تعالیٰ کافرمانِ اقدس ہے: فَإِنْ تَابُوا وَأَقَامُوا الصَّلوٰةَ وَآتَوُا الزَّكوٰةَ فَخَلُّوا سَبِيلَهُمْ،[endnoteRef:5]: اگریہ لوگ کفرسےتوبہ کرلیں ،نماز قائم کرنےلگے اورزکوٰۃ دینےلگیں توان کاراستہ چھوڑدو۔[endnoteRef:6] [4:  ۔ ابن أبي شيبة، أبو بكر عبد الله بن محمد،  مُصنف ابن أبي شيبة، ج۳،ص۱۱۴]  [5:  ۔ التوبہ، ۵: ۹۵]  [6:  ۔ القرضاوی ،ڈاکٹر محمدیوسف،فقہ الزکوٰۃ، ج۱،ص ۱۱۵،البدرپبلیکشنز لاہور،۲۰۲۱ء] 

قرآن مجیدکی یہ صراحتیں بتائی ہیں  کہ کسی غیرمسلم کامسلمان ہونےکےبعددوباتوں پرموقوف ہےایک یہ کہ نماز قائم کریں اوردوسرازکوٰۃ  اداکریں۔جب تک وہ نومسلم یہ دونوں کام نہیں کریں گےتب تک اس کامسلمان ہوجاناقابلِ تسلیم نہیں ہوسکتا۔ اس سےبھی معلوم ہوتا ہےکہ کفرسےتائب ہوکردین ِ اسلام میں آنےکےلیےزکوٰۃ کی ادائیگی بھی ایک ضروری علامت اورلازمی شرط ہے۔جیساکہ نبی علیہ السلام کا فرمان ہے: أمرت أن أقاتل الناس حتى يقولوا لا إله إلا الله فمن قالها فقد عصم مني ماله ونفسه إلا بحقه وحسابه على الله،[endnoteRef:7] ترجمہ: مجھےحکم دیاگیاکہ ان سےجنگ کرتارہوں ،یہاں تک کہ وہ اللہ ہی کےمعبود ہونےاورمحمدﷺ کےرسول اللہ ہونےکی گواہی دے دیں ، نمازقائم کریں اورزکوٰۃ دیں ۔ جب وہ ایساکریں گےتبھی مجھ سےاپنی جانوں اوراپنےمالوں کومحفوظ پاسکیں گےاوراس کےبعد ان کا حساب لینااللہ کاکام ہے۔ [7:  ۔ البخاري، أبو عبد الله، محمد بن إسماعيل بن إبراهيم بن المغيرة، الجامع الصحيح، ج۲،ص۱۳۱؛ النيسابوري، أبو الحسين مسلم بن الحجاج بن مسلم القشيري ؛الجامع الصحيح المسمى صحيح مسلم، ج۱،ص۳۸] 

پس معلوم ہواکہ ادائےزکوٰۃ کےبغیرکسی نومسلم  کامسلمان ہونامعتبرنہیں ہوگابلکہ اپنےآپ کومسلمان سمجھنےوالےبھی اگرزکوٰۃ دینے سے انکارکردیں تواسلامی حکومت ان کےخلاف بھی اُٹھائےگی۔ جیساکہ صدیق اکبرؓ کے دورِ خلافت میں جب کچھ لوگوں نےزکوٰۃ دینے سے انکار کیا تواس کےجواب میں حضرت ابوبکرصدیقؓ ان کےخلاف باقاعدہ جنگ کااعلان کیا، اورفرمایاکہ بخدا! میں ان لوگوں سےضرورلڑوں گا جو نماز اورزکوٰۃ میں فرق کرتےہیں اورزکوٰۃ ادانہیں کرتے۔
اس واقعہ پرتبصرہ کرتےہوئےعلامہ یوسف قرضاوی لکھتےہیں: حضرت ابوبکرصدیقؓ  کامانعینِ زکوٰۃ سےجنگ کرناغالباً اس وجہ سےاہمیت کا حامل ہےکہ انسانی تاریخ میں یہ پہلاموقع تھاکہ کوئی حکومت وریاست معاشرےکےکمزوراورفقراء ومساکین کےحقوق انھیں دلانے کے لیے آمادہ جنگ ہوئی ، جب کہ تاریخ میں ہمیشہ یہی ہوتارہاکہ سماج کےطاقتورطبقےکمزورطبقوں کوکھاتےرہےاورحکام واُمراء نےکبھی غلاموں اور بےکسوں کی پشت پناہی نہیں کی بلکہ اکثروبیش ترحکومتِ وقت نےدولت مندطبقےکی حمایت کی ۔[endnoteRef:8] [8:  ۔ القرضاوی ،ڈاکٹر محمدیوسف،فقہ الزکوٰۃ، ج۱،ص ۱۱۲] 

ذیل میں اس کےمعاشی نقصانات کومختلف پہلوؤں سےبیان کیاگیاہے:
دولت کاچندہی ہاتھوں میں ارتکاز :
زکوٰۃ کامقصدمال کوچند لوگوں  کےہاتھوں میں محدودہونےسےروک کرمعاشرہ کےغریب طبقےکی ضروریات پوری کرنےکےلیے ہیں۔ اس کامقصد معاشرہ میں ہرفرد خوشحالی کےساتھ زندگی گزارسکے۔ جب صاحبِ نصاب مسلمان اپنی زکوٰۃ ادا کرتےہیں تو دولت غریبوں تک پہنچتی ہے، جس سےغربت میں کمی آتی ہے اورمعاشی توازن قائم ہوتاہے۔
جب زکوٰۃ ادانہیں کی جاتی تودولت صرف امیرطبقے کےپاس جمع رہتی ہے، اسلام نےزکوٰۃ کےذریعے دولت کی گردش کویقینی بنایاتاکہ معاشرےمیں اقتصادی توازن برقراررہے، زکوٰ ۃ نہ دینےسےیہ توازن ختم ہوجاتاہے۔اورسرمایہ دارانہ استحصال پیداہوتاہے۔ جیساکہ باری تعالیٰ کافرمان ہے: كَيْ لَا يَكُونَ دُولَةً بَيْنَ الْأَغْنِيَاءِ مِنْكُمْ[endnoteRef:9]: تاکہ مال تمہارےمالداروں  ہی کےدرمیان گردش نہ کرتارہے۔ [9:  ۔ الحشر: ۷] 

بھوک  اورغربت میں اضافہ:
زکوٰۃ ادانہ کرنےسےغریب اورمستحق افرادمحروم رہ جاتےہیں، اس کےنتیجےمیں معاشرےمیں غربت ، بھوک  اورمحرومی بڑھ جاتی ہے، اورسماجی ناہمواری پیداہوتی ہے۔زکوٰۃ دراصل غریب طبقے کےلیےمعاشی تحفظ کااسلامی نظام ہے، جس کی عدم ادائیگی اس طبقے کومزید پسماندگی  کی طرف دھکیل دیتی ہے۔
معاشی سرگرمیوں میں جمود:
جب مالدارطبقہ زکوٰۃ ادانہیں کرتاتوان کےپاس دولت غیرپیداواری اثاثوں مثلاً سونا،جائیدادیانقدی کی صورت میں منجمدہوجاتی ہے۔ زکوٰۃ کا مقصد ہی یہ ہےکہ مال گردش میں آئے، سرمایہ کاری ہو اورروزگارکےمواقع پیداہوں۔ زکوٰۃ ادانہ کرنےسےمعاشی جمود پیداہوتاہے۔
سماجی اورمعاشی عدم مساوات:
زکوٰۃ کی ادائیگی سےمعاشرتی انصاف قائم ہوتاہے، لیکن جب یہ نظام نظراندازہوجائےتومعاشرےمیں طبقاتی فرق بڑھ جاتاہے۔ امیراورغریب کےدرمیان فرق وسیع ہوتی ہے، جس سےمعاشرتی بےچینی ، حسداورجرائم میں اضافہ ہوتاہے۔
ریاستی معیشت پرمنفی اثرات:
اگرزکوٰۃ کانظام فعال اوراس  کی ادائیگی نہ ہوتوحکومت کوفلاحی منصوبوں کےلیےدوسرےذرائع جیسےٹیکسس اورقرضوں پرانحصار کرناپڑتاہے۔ اوریوں ہی ملکی معیشت قرضوں کی بوجھ تلےدب جاتی ہےاورغیراسلامی مالیاتی نظام کااثربڑھ جاتاہے۔
سرمایہ دارانہ نظام کی تقویت:
زکوٰۃ ادانہ کرنےسےاسلامی معاشی نظام کمزورہوتاہے، اوراس کی جگہ سرمایہ دارانہ یاسودی نظام مضبوط ہوتاہے۔ یہ نظام صرف منافع پرمبنی ہے، جس میں انسانیت ،عدل اوراخلاقی پہلوختم ہوجاتےہیں۔جس کی وجہ سےمعاشرےمیں استحصال ،ناانصافی اوسرمعاشی بدامنی بڑھتی ہے۔
برکت کاخاتمہ اورمالی خسارہ :
اسلامی تعلیمات کےمطابق زکوٰۃ نہ دیناصرف ظاہری نقصان نہیں بلکہ مال کی برکت کاخاتمہ بھی ہے۔ نبی علیہ السلام کافرمان ہے: لم يمنع قوم زكوة أموالهم إلا منعوا القطر من السماء، ولولا البهائم لم يمطروا[endnoteRef:10] ترجمہ: جوقوم زکوٰۃ نہیں دیتی ،اللہ تعالیٰ ان سے بارش روک لیتاہے،اگرجانورنہ توکبھی بارش نہ ہوتی۔ [10:  ۔ الطبراني، سليمان بن أحمد (م:360هـ)،المعجم الكبير،ج۱۱، ص۷۷؛ القزويني، ابن ماجة أبو عبد الله محمد بن يزيد، (م:273هـ)، سنن ابن ماجة، ج۵، ص۱۴۸، مكتبة أبي المعاطي، ۱۴۴۱ھ] 

معلوم ہواکہ زکوٰۃ   کی عدمِ ادائیگی سےقدرتی وسائل اورمعاشی برکت بھی ختم ہوجاتی ہے۔
قومی وعالمی سطح پرغربت کااضافہ:
زکوۃ ٰ ایک جامع معاشی وسماجی نظام کابنیادی ستون ہےاسلام کےپانچ ارکان میں سےایک اہم رکن ہے۔ یہ زکوۃ اللہ تعالیٰ کی خوشنودی کےلیے قرآن وحدیث کی بتائی ہوئی راستوں پرخرچ کی جاتی ہےجوکہ  دنیامیں بڑھتی ہوئی معاشی مشکلات ،بےروزگاری اورغربت کےخاتمےکےلیے ایک اہم ذریعہ ہے۔جوانسانی معاشرےمیں عدل ، مساوات اورفلاح عامہ کویقینی بناتاہے۔ زکوۃ ایک مؤثردولت کی تقسیم کانظام ہے۔جوکہ ایک منصفانہ  اورفلاحی معاشی نظام ہےجوکہ ہرصاحب نصاب شخص اپنی آمدنی کامخصوص حصہ عبادت کی نیت سے اپنےہی معاشرہ کےمحتاج افراد کورضاکارانہ طورپردیتاہے۔ اگرمسلم ممالک میں زکوٰۃ منظم طورپرجمع اورتقسیم نہ کی جائےتوپوری امت مسلمہ معاشی کمزوری کاشکارہوجاتی ہے۔ زکوٰۃ ادانہ کرنےکی وجہ سےامت کےوسائل ضائع ہوتےہیں۔اوراسلامی معیشت کافلاحی  پہلوکمزورپڑجاتاہے۔ جس کامقصددولت کوچندہاتھوں میں مرکوز ہونےسےروکناہی  ہےاورمعاشرہ میں معاشی توازن قائم کرنا ہے۔ غریب اورناچارطبقہ کوسرمایہ میسرآتاہےجس سےوہ خودکفیل ہوجاتاہے۔ اگرعالمی سطح پرمسلمان اپنی زکوۃ صحیح طریقے سےاداکریں ۔ تو پورے عالم کے مسلم امت میں اقتصادی خودمختاری ممکن ہوسکتی ہے۔ یہ امتیازی شان اورمنفرد مقام حیثیت صرف  دین ِ اسلام ہی کوحاصل ہے۔ [endnoteRef:11] [11:  ۔  ایضاًِ،ابوعبید، کتاب الاموال، ص۳۱] 

الغرض زکوٰۃ کی عدم ِ ادائیگی سےچندنقصانا ت سامنےآسکتےہیں: 
· دولت کاچندسرمایہ داروں کےہاتھوں میں ارتکاز ہوتاہے۔
· معاشرہ بگڑ جاتاہے۔
· دولت کاتوازن بگڑجاتاہے۔ 
· غربت اوربھوک مٰیں اضافہ ہوتاہے۔
· غریب طبقہ پسماندہ رہتاہے۔ 
· معیشت غیرمتحرک ہوجاتی ہے۔
· سرمایہ دارانہ نظام کوتقویت ملتی ہے۔ 
· معاشی سرگرمیوں میں جمودرہتاہے۔
· جمودکی وجہ سےمالی خسارہ  ہوتارہتاہے۔
· سماجی اورمعاشی عدم مساوات رہتاہے۔
· مال میں سےبرکت کاخاتمہ   ہوتاہے۔
· معیشت میں مالی  خسارہ  ہوتارہتاہے۔
· قومی وعالمی سطح پرغربت میں اضافہ ہوتاہے۔[endnoteRef:12] [12:  ۔ القرضاوی ،ڈاکٹر محمدیوسف،فقہ الزکوٰۃ، ج۱،ص ۶۷] 

معاشرہ پوراکاپورا ظاہری اورباطنی خسارے کاشکار ہوجاتاہے۔محقق مشہور ڈاکٹر محمد حمیداللہ کے قول کےمطابق: زکوٰۃ کی ادائیگی میں فقر اء سے مراد غریب اور نادار مسلمان ہیں اور مسکین سے مراد غریب اور نادار غیرمسلم ہیں آپ  نے امام ابویوسفؒ  کی کتاب الخراج کا حوالہ دے کر بتایا ہے کہ حضرت عمرؓ اپنی خلافت کے زمانے میں زکوٰۃ کی آمدنی سے یہودیوں کی بھی مدد کرتے تھے۔ مدینہ کی گلیوں میں ایک یہودی کو بھیک مانگتے ہوئے دیکھا تو فرمایا: ’’یہ اہل کتاب کے مساکین میں سے ہے، اس لیے زکوٰۃ سے اس کو رقم دی جائے‘‘۔[endnoteRef:13] [13:  ۔ سیدقاسم محمود،ڈاکٹر حمیداللہ کی بہترین تحریریں، ص ۲۰۲، ادارہ  تحقیقات ،اسلام آباد،۲۰۱۸ء] 

مستحقین زکوٰۃ :
قرآن وحدیث کی روشنی میں مستحقین افراداوردرجذیل مصارف زکوٰۃ کی نشان دہی کی ہے:
· فقراء: اسی طرح فقراء  سےمراد وہ غریب اور حاجت مند جس کے پاس زندگی گزارنے کے لیے کچھ نہ ہو۔ وہ شخص جس کی آمدنی کا کوئی ذریعہ نہ ہو اور جو بے کار ہو۔ وہ ضعیف العمر جو کوئی کام کرنے کے قابل نہ ہو اور گزر بسر کے لیے کما نہیں سکتا ہو۔معذور، دائمی مرض والے، بے گھرافراد، بیوہ اور یتیم لوگ ہیں ۔
· مساکین: مساکین سےمراد وہ افراد جو اپنی گزربسر کے لیے دوسروں کے محتاج ہوتے ہیں لیکن دوسروں کے آگے ہاتھ نہیں پھیلاتے۔ اپنے پاس کچھ نہ کچھ رکھتے ہیں لیکن وہ بنیادی ضرورتوں کی تکمیل کے لیے ناکافی ہوتا ہے۔
· عاملین  صدقات و زکوٰۃ: فقراء اور مساکین کے بعد ایک اہم  زکوٰۃ کا مستحق، عاملین  کاتذکرہ   ہے۔ یہ اس بات کا واضح ثبوت ہے کہ زکوٰۃ انفرادی نہیں بلکہ اجتماعی شکل میں اداکرنی چاہیے۔ نظامِ حکومت یا مسلم سوسائٹی کا عمل دخل اس میں ہونا چاہیے۔ اس کام کے لیے ایک الگ اور متحرک شعبہ یا ایک ادارہ عوامی سطح پر مختص ہونا ضروری ہے۔ عاملین زکوٰۃ میں نہ صرف زکوٰۃ وصول کرنے والے آتے ہیں بلکہ ایک پورا انتظامی شعبہ اور اس کے کارندے مراد ہیں جو زکوٰۃ وصول کرنے، اس کا حساب کتاب کرنے، مستحقین کے اعداد و شمار جمع کرنے، اس کو تقسیم کرنے اور اس پورے کام کے انتظام و انصرام کے عمل میں مصروف ہوتے ہیں۔ عاملین صدقات کے لیےنبی علیہ السلام نے اکابرصحابہ کرام کا انتخاب فرمایا جن میں امانت و دیانت، احساسِ ذمہ داری اور اعلیٰ درجے کی صلاحیتیں ہوتی تھیں اور آپﷺنے انھیں مختلف قبائل کی طرف بھیجا،جیسےعمرفاروقؓ  کو مدینہ کے اطراف بھیجا، عبدالرحمٰن بن عوفؓ کو بنوکلب کی طرف ، حضرت عمرو بن عاصؓ کو قبیلہ فزارہ کی طرف ، حضرت عدی بن حاتمؓ کو قبیلہ طے کی طرف  اور حضرت ابوعبیدہ بن جراحؓ کو مزینہ اور کنانہ قبائل کی طرف بھیجا۔ یہ عاملین ان قبیلوں کے مزاج اور نفسیات سے بھی واقفیت رکھتے تھے اور ان کی مدد کے لیے مقامی عاملین بھی متعین تھے۔  اس کام میں خواتین سے بعض مخصوص کاموں میں مدد لی جاسکتی ہے، مثلاً بیوائوں اور معذوروں کی دیکھ بھال اور ان کی نگرانی وغیرہ۔
نظامِ وصولی  زکوٰۃ کی ذمہ داری:
وصولی زکوٰۃ کی ذمہ حکومت وقت کی ہوتی ہےجیساکہ خیرالقرون میں تھا۔ کیونکہ  زکوٰۃصرف انفرادی طور پر صدقات اور خیرات کو تقسیم کرنے کا نام نہیں ہے اور نہ اس کی تقسیم کو امیروں کی صوابدید پر چھوڑدیا گیا ہے، بلکہ یہ ایک سماجی اور فلاحی ادارہ ہے جس کی نگرانی حکومت ِ وقت کرے گی اور اس کے انتظام و انصرام کے لیے ایک عوامی ادارہ حکومت کے تحت وجود میں آئے گا۔ قرآن حکیم میں جہاں یہ بتایا گیا ہے کہ زکوٰۃ کی رقم کن لوگوں پر اور کن مَدات پر خرچ کی جائے ، وہاں محکمۂ زکوٰۃ کے سرکاری کارندوں (وَالْعٰمِلِیْنَ عَلَیْھَا) کا ذکر بھی ایک مستقل حیثیت سے کیا گیا ہے۔
مزید یہ کہ اللہ تعالیٰ کا فرمان ہے: خُذْ مِنْ أَمْوَالِهِمْ صَدَقَةً تُطَهِّرُهُمْ وَتُزَكِّيهِمْ بِهَا[endnoteRef:14] اے نبی! تم ان کے اموال میں سے صدقہ لے کر انھیں پاک کرو اور نیکی کی راہ میں انھیں بڑھاؤ’’ اس آیت کریمہ میں لفظ  خُذْ کا خطاب نبی علیہ السلام سے بہ حیثیت سربراہِ مملکت کے ہے اور اس پر عمل خلیفۂ  اول  حضرت ابوبکرؓ نے بہ حیثیت خلیفۂ رسول کیاتھا، اور اس پورے عمل کو جاری وساری رکھا۔ زکوٰۃ کی وصولی، عمال کا تقرر  اور اس کی تقسیم کا پورا ڈھانچہ باقی اور برقرار رکھا۔ علما ءوفقہا ء امت نے تصریح کی ہے کہ خُذْ   کا اطلاق اوّلاً نبی علیہ السلام پر تھا اور آپ علیہ السلام  کے بعد ہراُس شخص پر ہے جو ملّت کا ذمہ دار ہے۔ [14:  ۔ التوبۃ،  ۹:۱۰۳] 

چنانچہ جب نبی علیہ السلام نے حضرت معاذ بن جبلؓ کو زکوٰۃ کی وصولی کے لیے یمن روانہ فرمایا تو فرمایاتھا: تُوخَذُ مِن اَغْنِیَائِھِمْ وَتُرَدُّ  اِلٰی فُقَرَائِھِمْ[endnoteRef:15] زکوٰۃ ان کے دولت مندوں سے وصول کی جائے اور پھر ان کے فقرا اور محتاجوں میں لوٹائی جائے‘‘۔ اس طرح زکوٰۃ کے آٹھ حق داروں میں اوّلین مستحقین فقراء اور غرباء ہیں۔ [15:  ۔ محمدبن اسماعیل،بخاری،ج۴،ص۱۳۴] 

جدید دورمیں عملی اطلاق :
عصرِ حاضرمیں زکوٰۃ کےفنڈزکوتعلیمی وظائف،صحت، روزگارکےمنصوبوں اورچھوٹے کاروباروں کےلیےاستعمال کیاجا سکتا ہے۔
کئی اسلامی ممالک نے زکوٰۃ کےباقاعدہ ادارےقائم کیےہیں جو جدیدطرز پرزکوٰۃ کی تقسیم کرتےہیں۔
آن لائن زکوٰۃ ڈیجیٹل ادائیگی ووصولی اورزکوٰۃ مینجمنٹ سسٹمزنے اس فریضے کومزیدمنظم اورشفاف بنادیاہے۔
زکوٰۃ صرف ایک مذہبی عبادت نہیں، بلکہ اسلامی معاشی نظام کی روح ہے۔ عصرِحاضرمیں جب دنیاغربت،طبقاتی فرق، اور معاشی ناانصافی کاشکار ہے، توزکوٰۃ کانظام ہی وہ واحدذریعہ ہےجوانسانیت کو عدل، برابری اور فلاح کی راہ دکھاسکتا ہے۔
· مؤلّفۃ القلوب: ان سے مراد وہ  افراد ہیں جن کو اسلام کی حمایت کے لیے یا اسلام کی مخالفت سے روکنے کے لیے رقم دینے کی ضرورت پیش آئے۔ نیز ان میں وہ نومسلم بھی داخل ہیں جنھیں مطمئن کرنے کی ضرورت ہو۔ اگر کوئی شخص اپنی قوم کو چھوڑ کر مسلمانوں میں آملنے کی وجہ سے بے روزگار یا تباہ حال ہوگیا ہو تو اس وقت اس کی مدد کرنا مسلمان پر فرض ہے۔ لیکن اگر وہ مال دار ہو تب بھی اسے زکوٰۃ دی جاسکتی ہے تاکہ اس کا دل اسلام پر جم جائے۔ بعض علما نے مؤلّفۃ القلوب پر تفصیل سے لکھا ہے، مثلاً  ابویعلٰی الفرا ء حنبلی نے اپنی کتاب الاحکام السلطانیہ میں جو امام ماوردی کے معاصر ہیں، اس کی کئی  قسمیں بیان کی ہیں:
۱۔۔۔۔۔۔ پہلی قسم ان لوگوں کی ہے جن کو رقم اس لیے دی جائے کہ وہ مسلمانوں کی مدد کریں۔
۲۔۔۔۔۔۔  دوسری قسم ان لوگوں کی ہے، جن کو رقم اس لیے دی جائے کہ وہ مسلمانوں کو مضرت پہنچانے سے باز رہیں۔ عام حالات میں وہ مسلمانوں کو نقصان پہنچا سکتے ہیں، لیکن اگر ان کو رقم دے دی جائے، تو مثلاً جنگ کے زمانے میں وہ غیر جانب دار رہیں گے، مسلمانوں کو نقصان نہیں پہنچائیں گے۔
۳۔۔۔۔۔۔  تیسری قسم، ان لوگوں کی ہے جن کو رقم اس لیے دی جاتی ہے کہ اس کی وجہ سے ان کے قریبی رشتہ دار، ان کے قبیلے کے لوگ، ان کے خاندان کے لوگ اسلام قبول کریں۔ اس فہرست کے بعد وہ ایک جملے کا اضافہ کرتے ہیں کہ یہ رقم مسلمان اور غیرمسلم کسی کو بھی دی جاسکتی ہے۔ ظاہر ہے کہ کسی کی تالیف ِ قلب کرنی ہو یا کسی کو، مسلمانوں کو نقصان نہ پہنچانے کے لیے رقم دی جانی ہو، تو وہ غیرمسلم ہی ہوگا۔ لیکن وہ صراحت سے کہتے ہیں کہ چاہے وہ غیرمسلم ہو یا مسلم، اس کو مؤلّفۃ القلوب کے تحت زکوٰۃ کی آمدنی سے رقم دی جاسکتی ہے۔[endnoteRef:16] [16:  ۔ سیدقاسم محمود،ڈاکٹر حمیداللہ کی بہترین تحریریں، ص ۱۲۰] 

اکثر علماء امت  کا یہ خیال ہے کہ حضرت عمرؓ کے زمانے کے بعد اسلام کو غلبہ واستحکام حاصل ہوچکا ہے اس لیے مال کے ذریعے تالیف ِ قلب کی ضرورت باقی نہیں رہ گئی ہے۔ لیکن وہ علما جو اس دعوتی کام میں سرگرم ہیں ان کا خیال ہے کہ اسلام آج حضرت عمرؓ کے دور کی طرح مضبوط نہیں ہے۔ اس لیے اسی  مَد  میں خرچ کے ذریعے نہ صرف نومسلموں کی اعانت اور مدد کرنی چاہیے بلکہ ان طبقات کو جو اسلام اور مسلمانوں کی مخالفت و مزاحمت میں پیش پیش ہیں، اس کے منفی رویہ و عمل میں کمی یا اس کے خاتمے کے لیے اور بعض افراد اور جماعتوں کو دینِ رحمت کی طرف راغب کرنے کے کاموں میں اس مَد کے ذریعے خرچ کرنے کی گنجائش باقی ہے اور یہ وقت کا اہم تقاضا بھی ہے۔
· الرقاب (غلاموں کوآزادکرانا): مصارفِ زکوٰۃ کا ایک حصہ گردنوں کو آزادکرنے میں صرف ہوگا یعنی اس حصہ سے غلاموں اور باندیوں کو آزاد کرایا جائے گا لیکن آج اس قسم کے غلام اور باندی نہیں پائے جاتے ہیں۔ اس کے بارے میں فقہاء کا کہنا ہے کہ اگر اس کو عام مفہوم میں لیا جائے تو اس سے ان قیدیوں کو جو جیلوں میں جرمانہ ادا نہ کرنے کی وجہ سے قید ہیں، ان کو رہا کرانے یا ان کے مقدموں کی پیروی کرکے انھیں آزاد کرانے کے کاموں میں خرچ کیا جاسکتا ہے۔
طبقات ابن سعد میں حضرت عمر بن عبدالعزیزؒ کا ایک خط مذکورہیں۔جو انھوں نے یمن کے گورنر کے نام لکھا ہے، اس میں لکھتے ہیں کہ جتنی رعایا دشمن کے ہاتھ قید ہو اس کو چھڑانے کے لیے سرکاری خزانے سے رقم خرچ کی جائے اس صراحت کے ساتھ کہ چاہے وہ مسلمان ہو یا ذمی ہو۔ گویا رقاب کے سلسلے میں اسلامی رعیت کو دشمن کی قید سے رہائی دلانے کے لیے جو فدیہ دیا جاتا ہے اس میں بھی مسلم اور غیرمسلم کا امتیاز نہیں ہے۔ جس طرح فقراء اور مساکین کے سلسلے میں حضرت عمرؓ کی رائے میں زکوٰۃ کی رقم سے غیرمسلم کی مدد کی جاسکتی ہے۔
· الغارمین (قرض دار): قرض دار جس پر اتنا قرض ہو کہ اسے ادا کرنے کے بعد اس کے پاس مقدارِ نصاب سے کم مال بچتا ہو، اسے زکوٰۃ دی جاسکتی ہے۔ البتہ فقہاء کرام نے یہ بھی فرمایا ہے کہ جو شخص اپنی فضول خرچیوں اور بدکاریوں کی وجہ سے قرض دار ہو، اس کو زکوٰۃ دینا مکروہ ہے۔ لیکن قرض دار کو زکوٰۃ سے حصہ دیا جائے تو ایک طرف تو قرض سے نجات کا ذریعہ بنے گا، دوسری طرف ان کو صاف ستھری باعزّت زندگی بسر کرنے کا موقع ملے گا۔حضرت عمرؓ کے زمانے میں غارمین سے ایک نئی چیز کا استنباط ہمیں ملتا ہے اور وہ سرکاری خزانے سے لوگوں کو امداد نہیں بلکہ قرض دینا ہے۔ اس طرح عہدفاروقی میں زکوٰۃ کی رقم سے بلاسودی قرض دینے کا ثبوت ملتا ہے۔
· فی سبیل اللہ (اللہ کی راہ میں خرچ کرنا): یہ ایک عام لفظ ہے جو تمام نیک کاموں کے لیے استعمال ہوتا ہے لیکن خاص طور پر اس سے مراد دینِ حق کا جھنڈا بلند کرنے کی جدوجہد میں مدد کرنا ہے۔ بعض فقہاء کا خیال ہے کہ فی سبیل اللہ کا لفظ مجاہدین کے لیے مخصوص نہیں ہے بلکہ ہر وہ کام جس سے خدا کی رضا مقصود ہو وہ فی سبیل اللہ میں داخل ہے۔ ڈاکٹریوسف قرضاوی نے لکھا ہے کہ فی سبیل اللہ کے حصۂ زکوٰۃ کو دینی، تربیتی اور اشاعتی جہاد پر صرف کرنا زیادہ بہتر ہے بشرطیکہ یہ جدوجہد خالصتاً اسلام کے لیے ہو، مثلاً: دعوتی مراکز قائم کرنا، صلاحیت کے حامل مخلص افراد کی صلاحیتوں کومزید ترقی دیناوغیرہ۔[endnoteRef:17] [17:  ۔ القرضاوی ،ڈاکٹر محمدیوسف،فقہ الزکوٰۃ، ص ۱۳۵] 

· ابن السبیل (مسافر): اگرچہ مسافر کے پاس اس کے وطن میں کتنا ہی مال ہو، لیکن حالت ِ سفر میں اگر وہ محتاج ہے تو وہ زکوٰۃ کا مستحق ہے۔ بعض علما کا خیال ہے کہ ابن السبیل کی تعریف کے تحت آج کل کے مہاجرین بھی آجاتے ہیں جو جنگ، غارت گری اور ظلم و جَور کے باعث بے گھر ہوجاتے ہیں۔ جو کچھ مال و دولت ان کے پاس تھا وہ وہیںرہ جاتا ہے اور اب ان کے لیے اس سے استفادہ ممکن نہیں رہ جاتا۔
مصارف ِ زکوٰۃ کاخلاصہ : 
مصارفِ زکوٰۃ کی آٹھ مدات کی تفصیلات سے یہ بات سامنے آتی ہے کہ اسلام نظامِ زکوٰۃ کےذریعے ایک باہمی ہمدردی اور ایک دوسرے سے تعاون سوسائٹی کا قیام چاہتا ہے جہاں پر ہرشخص کی بنیادی ضرورتیں:غذا، لباس، رہائش، حفظانِ صحت، اس کے لیے گھریلو سازوسامان اور سواری کی سہولتیں کم از کم مہیا ہوں اور ایک معتدل اور متوازن زندگی گزار سکے جو اِکرامِ انسانیت کا تقاضا ہے۔ اسی طرح معاشرہ کے تمام افراد میں دولت گردش کرتی رہے اور صرف امیروں کے درمیان گھومتی نہ رہے۔ عام طور پر مسلم سماج میں غلط فہمی پائی جاتی ہے کہ زکوٰۃ اسلام کا ایک اہم ستون ہے جس کے ذریعے سے نادار اور غریب زکوٰۃ کی رقم حاصل کرتے ہیں لیکن زکوٰۃ کی اہمیت دین میں اس لیے بھی ہے کہ وہ اپنی زکوٰۃ کے ذریعے سماج کے ضرورت مند طبقے کو خوش حال طبقہ بناتا ہے اور انھیں لینے کی پوزیشن سے نکال کر دینے کی پوزیشن میں لاتا ہے، اور زکوٰۃ دینے والوں کا طبقہ اسی وقت پیدا ہوگا جب سوسائٹی کا ہرفرد مضبوط اور مالی طور پر مستحکم ہوگا اورمعاشرے کے کمزور اور کچلے ہوئے طبقے دینے والے بنیں گے۔
دورِ نبویؐ میں زکوٰۃ کا نظام:
دورِ نبویﷺ  میں زکوٰۃ کا نظام یوں  تھاکہ نبی علیہ السلام  نے زکوٰۃ کی وصولی کے لیے باقاعدہ ایک تنظیم قائم کیا تھاجس کے چند اہم شعبے یہ تھے:
۱-      عمال الصدقات: زکوٰۃ وصول کرنے والے افسران
۲-     کاتبین صدقات: حساب کتاب کے انچارج
۳-     خارصین: باغات میں پھلوں کی پیداوار کا تخمینہ لگانے والے
۴-     عمال علی الحمٰی: مویشیوں کی چراگاہ سے محصول وصول کرنے والے۔[endnoteRef:18] [18:  ۔ ابوعبید، کتاب الاموال، ص۳۴۷] 

خلاصہ بحث:
 آج کل عمومی  طور پر مالدار اورصاحب نصاب لوگ اس غلط فہمی میں مبتلا ہے کہ فقراء کو یا اپنے مستحق رشتہ دار کو تھوڑابہت رقم ، چند کلو  اناج یا چند گز کپڑے دے دیئے جائیں۔ اس سےکئی دن  یا چند مہینے اپنی ضروریات پوری کرلیتا ہے اور اس کے بعد وہ فاقہ کش اور تہی دست رہتےہیں   اور ہمیشہ مدد کے لیے ہاتھ پھیلاتا رہتا ہے ۔ حالانکہ  اس سے زکوٰۃ دینے کا مقصد پورا نہیں ہوجاتا۔ اوراسی سےاسلامی حکمِ زکوٰۃ کانقطہ نظر حاصل نہیں ہوتا۔ زکوٰۃ ادانہ کرنانہ صرف دینی غفلت ہےبلکہ معاشی خودکشی کےمترادف ہے۔
ادائیگی زکوٰۃ کے لیے عوامی بیداری:
قوم وملت کے اندر بڑے پیمانے اوروسعت  پر اس بیداری اور شعور پیدا کرنے کی ض اشدضرورت ہے کہ نماز اوردوسری عبادات  کی طرح زکوٰۃ بھی دینِ اسلام کی اہم ترین عبادت اور بنیادوں میں سے ایک ہے اور دورِ نبویﷺ  اور خلفائے راشدین  کےادوارمیں کس طرح اجتماعی نظمِ زکوٰۃ جاری و ساری تھا۔ اس کے علاوہ خاص طور پر قرآن مجیدکی تعلیمات کےمطابق صاحب نصاب سے زکوٰۃ   وصول کرنے  کےبعد زکوٰۃ کے مستحقین کواُجاگرکے اللہ تعالیٰ کی  عائد کردہ قوانین  پرعمل کیاجائے۔
زکوٰۃ  کامالی حساب اورشعبہ:
 مالی نظام کے حساب کےلیے باقاعدہ شعبہ  ضروری ہےجیساکہ دورِ نبویﷺ میں موجود تھا۔ اس کےاعتمادی افراد کی ضرورت ہے،  حضرت زبیر بن عوامؓ اسلامی ریاست کے صدقات کے کاتب تھے، ذمہ داری کالحاظ رکھنےکےلیےسارا حساب کتاب محفوظ  رکھا کرتے تھے۔ اور ان کی عدم موجودگی میں حضرت جہیم بن صلتؓ اور حضرت حذیفہ بن الیمانؓ صدقات کی آمدنی کے ذمہ دار ہوتےتھے۔
خارصین (پیداوار کا تخمینہ لگانے والے عاملین):
مالی نظام کےحساب کےلیےپیداوارکےلیےبھی  شعبہ کی ضرورت ہوتی ہےجیساکہ عہدنبویﷺ  میں ایک عہدہ ’خارصین‘ یعنی افسران برائے تخمینۂ پیداوار کا تھا، جو اپنی خداداد صلاحیتوں کی بناپر کھجور وغیرہ کے باغوں کی پیداوار کا اندازہ لگاتے کہ باغ کی کُل پیداوار کتنے وسق ہوگی اور اس میں زکوٰۃ کی واجب مقدار کتنی ہوگی؟ خود نبی  علیہ السلام بھی ایک ماہر خراص تھے۔ غزوہ تبوک کے سفر میں آپﷺ  نے ایک مسلمان خاتون کے باغ کی پیداوار کا تخمینہ لگایا تھا کہ اس کی پیداوار دس وسق ہوگی اور آپ علیہ السلام کا تخمینہ بالکل درست ثابت ہوا۔صحابہ کرامؓ میں حضرت عبداللہ بن رواحہؓ ماہر خراص شمار کیے جاتے تھے۔ نبی علیہ السلام  آپؓ کو ہرسال خیبر کی پیداوار کا تخمینہ لگانے کے لیے بھیجا کرتے تھے۔
عاملین علی الحِمٰی:  
جانوروں اورمویشیوں سےزکوٰۃ کی وصول یابی کرتے،جیساکہ دورِ نبویﷺ  میں مختلف قبیلوں سے مویشیوں کی زکوٰۃ کی وصول یابی کے لیے عاملین مقرر تھے، جیساکہ  حضرت ذرین بن ابی ذرؓ کا قبیلہ غفار کے لیے عامل کےطورپرتقرری ہوئی ، اسی طرح حضرت ابورافعؓ ذوالجدر کے لیےبطورعامل ، حضرت سعد بن ابووقاصؓ قریش اور زہرہ کے لیے بطورعامل، حضرت بلال بن حارثؓ مزینہ قبیلے کے لیے بطورعامل تقرری ہوئی۔ اوریہ سلسلہ یوں جاری رہا، آنحضرت ﷺ کی رحلت کے بعد حضرت ابوبکر صدیقؓ کے دورِ خلافت میں چند قبیلوں نے زکوٰۃ مدینہ کے مرکزی بیت المال میں بھیجنے سے انکار کیا تو آپؓ نے فرمایا: ’’اللہ کی قسم! اگر یہ لوگ مالِ زکوٰۃ میں سے ایک اُونٹ باندھنے کی رسّی یا بکری کا بچہ بھی روک لیں گے تو مَیں ان سے جنگ کروں گا۔ خدا کی قسم! میں ہر اُس شخص سے جہاد کروں گا جس نے نماز اور زکوٰۃ میں فرق کیا‘‘۔[endnoteRef:19] [19:  ۔ القرضاوی ،ڈاکٹر محمدیوسف،فقہ الزکوٰۃ، ج۲ص ۴۵] 

اموال ظاہرہ اوراموال باطنہ کی تقسیم :
 عموماً ہر صاحب نصاب  کےپاس دوقسم مال ہوتاہے، ایک مال ظاہراوردوسرامال باطن ، تواکثرعلماء امت کا موقف یہ ہے کہ 
اموالِ ظاہرہ: غلّہ، مویشی جیسےاشیاء  ، جنھیں آسانی کے ساتھ معلوم اور متعین کیا جاسکتا ہو،حکومت یا سماجی اداروں  اور اجتماعی طور پر تقسیم کیاجاسکتاہے۔جبکہ دوسری قسم  اموالِ باطنہ: سونا، چاندی اور تجارتی سامان  کو اس کے مالک کی صوابدید پر چھوڑ دینا چاہیے کہ وہ خود اس کی تقسیم زکوٰۃ کی مدات میں کرے، اس لیے کہ خلیفہ راشد حضرت عثمان غنیؓ نے اپنے دورِ خلافت میں ایسا ہی کیا تھا۔جبکہ دیگرعلماء امت کارجحان اس کےبرخلاف ہے۔ان کادلیل یہ ہے کہ خلافت راشدہ ؓ کے زمانے میں چند قبیلوں کو جو رخصت دی گئی تھی کہ وہ خود غریبوں میں اپنی زکوٰۃ تقسیم کریں ، وہ اَزخود نہیں تھی، بلکہ حکومت نے اس کی اجازت دی تھی۔ یہ صورت بھی دراصل حکومت ہی کے ذریعے زکوٰۃ کی جمع و تقسیم کا ایک خاص انتظام تھا، جو مصلحتوں اور سہولتوں کی خاطر اختیار کرلیا گیا تھا۔
ڈاکٹر محمد حمید اللہ نے اس پر روشنی ڈالی ہے کہ حضرت عثمانؓ کے دور میں حضور اکرمؐ کی وفات کے صرف پندرہ سال بعد اُمت تین براعظموں: یورپ، افریقہ اور ایشیا میں پھیل گئی تھی اور کہیں کہیں ایک سو مربع میل میں ایک سے زائد مسلمان نہیں تھا۔اس وجہ سے زکوٰۃ کی وصولی کے لیے ہرمسلمان کے مکان پر کارندوں کو بھیجنا اور حساب مانگنا مشکل تھا، اور اس کے لیے ایک کثیر عملے کی ضرورت پیش آتی تھی جس میں مصارف زیادہ اور آمدنی کم ہوسکتی تھی۔ اس لیے اس طرح کی آبادی کے صاحب ِ نصاب مسلمانوں سے کہہ دیا گیا کہ وہ ہرسال زکوٰۃ کی رقم خود ہی احکامِ قرآنی کے مطابق نکال کر تقسیم کردیا کریں۔[endnoteRef:20] [20:  ۔ سیدقاسم محمود،ڈاکٹر حمیداللہ کی بہترین تحریریں، ص ۲۰] 

بہرحال علمائے کرام کی ذمہ داری ہے کہ وہ ملک کے حالات کے تناظر میں فیصلہ کریں کہ زکوٰۃ کا اجتماعی نظام کیا ہو اور اموالِ باطنہ کو انفرادی طور پر اور ظاہرہ کو اجتماعی طور پر جمع کرکے تقسیم کرنے کا نظم کریں۔
ڈاکٹر یوسف القرضاوی فرماتے ہیں: ’’زکوٰۃ حکام کو دیتے وقت ایک تہائی یا ایک چوتھائی اپنے پاس روک لے، تاکہ اس کو اپنی جان پہچان، اڑوس پڑوس اور غریب رشتہ داروں میں تقسیم کرسکے کہ رسول اللہ صلی اللہ علیہ وسلم نے زکوٰۃ وصول کرنے والوں کو حکم دیا تھا کہ وہ ایک چوتھائی یا ایک تہائی زکوٰۃ دینے والوں کے ہاتھ میں رہنے دیں تاکہ وہ خود تقسیم کرسکیں‘‘۔[endnoteRef:21] [21:  ۔  القرضاوی ،ڈاکٹر محمدیوسف،فقہ الزکوٰۃ، ج۲،ص ۱۱] 

زکوٰۃ کے نظام کی تشکیل:
دورِ نبوی ﷺ کی طرح زکوٰۃ کے اجتماعی نظم کے قیام کی ضرورت ہے۔ معاشرے کے مخلص اور باصلاحیت افراد جن میں سماجی خدمت کا جذبہ ہو اور جن کی قابلیت پر اعتماد کیا جاسکتا ہو، وہ ہرچھوٹے بڑے شہر میں ایک اجتماعی شکل اختیار کریں اور زکوٰۃ کا ایک اجتماعی نظم قائم کرنے کی سعی و جہد کریں اور اس کے لیے ایک مہم چلائیں۔ آج سے چند سال پہلے مولانا محمد الیاس کاندھلویؒ نے میوات سے کلمہ اور نماز کے لیے ایک مخلصانہ مہم چلائی تھی جس کی وجہ سے نہ صرف ملک میں بلکہ پوری دُنیا میں کلمہ پر محنت اور نماز کے قیام اور مسجدوں کے آباد کرنے کی کوشش شروع ہوئی۔ اسی طرح معاشرے کے ہرطبقہ میں اجتماعی نظمِ زکوٰۃ کی ہمہ گیر مہم چلانے کی ضرورت ہے۔ ان شاء اللہ چندبرسوں میں اس کے مفید اور مؤثر نتائج سامنے آئیں گے اور اس طرح اقامت ِالصلوٰۃ اور ایتاء الزکوٰۃ سے ایک متوازن اور متمول اسلامی معاشرہ ملک میں وجود میں آئے گا جو اپنی مثال آپ ہوگا اور خیراُمت کی حیثیت سے یہ دوسرے معاشروں کے لیے بھی دعوتِ دین کا باعث ہوگا۔
اسلام نےزکوۃ کومعاشی استحکام اورسماجی عدل کےطورپرلانےکےلیے چنداصول وضوابط وفوائد ذکرکئےہیں۔
معاشی  نظام میں توازن پیداکرنا:
اسلامی معیشت میں زکوۃ دولت کی منصفانہ تقسیم کاذریعہ ہے جوکہ امیراورسرمایہ دارطبقہ سےمال لےکر غریب اورنادارطبقے تک پہنچاتی ہے، جس سےمعاشرےمیں دولت کی گردش قائم رہتی ہے۔ جیساکہ باری تعالیٰ کافرمان ہے: كَيْ لَا يَكُونَ دُولَةً بَيْنَ الْأَغْنِيَاءِ مِنْكُمْ[endnoteRef:22] ترجمہ : تاکہ مال تمہارےمالداروں  ہی کےدرمیان گردش نہ کرتارہے۔ [22:  ۔ الحشر: ۷] 

غربت اورمحرومی کےخاتمےکاذریعہ:
زکوٰۃ کابنیادی مقصد غریب ،مسکین ،یتیم ، مقروض اوربےسہارالوگوں کی مدد کرنااورمعاشرے میں ان کاسہارابنناہے۔ جب معاشرے کےمستحق افراددوسرےافراد کےساتھ سرگرمیوں میں شامل ہوجاتےہیں،  اوریوں ہی غربت میں کمی اورمعاشرہ کےلیےخوشحالی میں اضافہ ہوتاہے۔
سرمایہ کاری اورپیداوارمیں اضافہ:
زکوٰۃ کےنظام کی بدولت مالدارطبقہ اپناسرمایہ غیرپیداواری اثاثوں میں منجمدرکھنےکےبجائےکاروبارمیں لگانے پرمجبورہوتاہے،کیونکہ بےکارپڑےمال پربھی زکوٰۃ لازم ہے۔ یوں زکوٰۃ سرمایہ کوپیداواری عمل میں لانےکی ترغیب دیتی ہے،جوروزگارکےمواقع بڑھاتی ہےاورمعیشت کومتحرک کرتی ہے۔
دولت کی منصفانہ تقسیم:
زکوٰۃ اسلامی معیشت میں آمدنی کی غیرمنصفانہ تقسیم کوروکتی ہے۔ سرمایہ دارانہ نظام میں دولت چندہاتھوں میں سمٹ  جاتی ہےجبکہ زکوٰۃ کانظام دولت کونچلےطبقات تک پہنچاتاہے، جس سےسماجی انصاف اورمعاشی مساوات پیداہوتی ہے۔
ریاستی معیشت کےلیےمعاون ذریعہ:
اگرزکوٰۃ کوریاستی سطح پرمنظم طریقے سےجمع اورتقسیم کیاجائےتویہ قومی خزانےکےلیےایک مستحکم آمدنی کاذریعہ بن سکتی ہے۔ ا س سےتعلیم ، صحت رہائش اورروزگارجیسےشعبوں میں فلاحی منصوبےچلائےجاسکتےہیں ،جیساکہ دوسرے اسلامی ممالک  میں لایاجارہاہے۔
معیشت کی تطہیروروحانیت :
زکوٰۃ صرف مال کی تطہیرنہیں بلکہ معیشت کی بھی تطہیرکرتی ہے۔یہ معاشی نظام کوحرص ،سود اوراستحصال جیسےمنفی رجحانات سےپاک کرتی ہےاورایک اخلاقی وانسانی بنیادپرمبنی معیشت کی تشکیل کرتی ہے۔
زکوٰۃ کے ذریعے تجارت اور چھوٹے کاروباروں کو فروغ دینا:
اجتماعی نظام زکوٰۃ کے ذریعے ایک ایسے سماج اور سوسائٹی کے قیام کی کوشش ہوتی ہے، جس کے تمام افراد بالخصوص ایک بڑا طبقہ معاشی طور پر اپنے پیروں پر کھڑا ہو اور کمزور اور بے سہارا افراد کو ان کی بنیادی ضرورتیں فراہم کرے۔ حضرت عمرؓ اور حضرت عمر بن عبدالعزیز ؒ کے دور میں جب یہ نظامِ رحمت قائم تھا تو زکوٰۃ دینے والے تو موجود تھے لیکن سوسائٹی میں زکوٰۃ لینے والے موجود نہیں تھے۔ زکوٰۃ کی رقم زیادہ تر غریب عوام کی فوری ضرورتوں کی تکمیل میں استعمال ہوتی ہے لیکن اگرچھوٹے صنعت کاروں اور تاجروں کو چھوٹے پیمانے پر بنیادی سرمایہ  فراہم کرکے چھوٹے اور درمیانے درجے کے کاروبار کو فروغ دیاجائے تو اس سے غربت بتدریج ختم ہوسکتی ہے اور مستحقینِ زکوٰۃ چند برسوں میں زکوٰۃ دینے والے بن سکتے ہیں۔ دُنیا کے مختلف ملکوں میں مائیکروفنانس کے ذریعے ایسے کامیاب تجربے کیے جارہے ہیں۔ ملک عزیز میں بھی اس قسم کے اداروں کے ذریعے چھوٹے تاجروں اور ہنرمندوں کی امداد کی جاسکتی ہے۔[endnoteRef:23] [23:  ۔ ابوعبید، کتاب الاموال، ص۱۶۷] 

سماجی اور انسانی اہمیت :
زکوٰۃ کے ذریعےمعاشرےمیں بھائی چارہ، ہمدردی اورسماجی انصاف کو فروغ ملتاہے۔جیساکہ  زکوٰۃ مستحقین کی مددکےساتھ ساتھ یتیموں،مسکینوں، بیواؤں اورمقروضوں کےلیےبھی سہارا بنتی ہے۔اوریوں   دورجدیدکےتناظرمیں، زکوٰۃ سوشل ویلفیئر سسٹم کی اسلامی شکل ہے۔
زکوٰۃ سےفلاحی بہبود :
زکوٰۃ اسلام کا ایک اہم رکن ہےجو انسانیت کی فلاح وبہبودکےلیے نہایت اہم کردار اداکرتا ہے۔ یہ ایک ایسانظام ہےجس کے ذریعےامیروں کی دولت کا ایک حصہ غریبوں، یتیموں، محتاجوں اورمسکینوں تک پہنچایاجاتا ہے۔
زکوٰۃ سےمعاشرےمیں ہمدردی،مساوات اوربھائی چارےکا جذبہ پیداہوتا ہے۔ غریبوں کی ضروریات پوری ہونےسے ان کے دلوں سےمحرومی اورحسدختم ہوتاہے، جس سےمعاشرےمیں امن وسکون قائم رہتاہے۔
جب زکوٰۃ کومنظم طریقےسےتقسیم کیاجائےتوتعلیم،صحت، رہائش اورروزگارجیسےفلاحی کاموں میں مددملتی ہے۔ اس طرح زکوٰۃ ایک مضبوط اورخوشحال معاشرہ قائم کرنےکا ذریعہ بنتی ہے۔
خلاصہ یہ ہواکہ زکوٰۃ صرف ایک عبادت نہیں بلکہ انسانی بھلائی،سماجی عدل اورفلاحی بہبود کابہترین نظام ہے۔[endnoteRef:24] [24:  ۔ القرضاوی ،ڈاکٹر محمدیوسف،فقہ الزکوٰۃ، ج۲،ص۹۹] 

عصرحاضرمیں زکوٰۃ کی فوائد:
· عصرحاضرمٰیں زکوٰۃ کامعاشی کردار وفوائد نہایت ہی اہمیت کاحامل ہے۔
· زکوٰۃ  غربت اورمحرومی کےخاتمےکاذریعہ ہے۔
· زکوٰۃ امیروغریب کےدرمیان پل کاکرداراداکرتی ہے۔
· نادارطبقہ  کی دلوں سےمالداروں کی عداوت  اورحسدختم ہوتاہے۔
· دولت کی منصفانہ تقسیم ہوتاہے۔
· چھوٹے کاروبارکےلیےسرمایہ فراہم کیاجاسکتاہے۔
· سرمایہ کاری اورپیداوارمیں اضافہ ہوتاہے۔
· بےروزگارلوگوں کو کام اورروزگارکےمواقع دیئے جاسکتےہیں۔
· ریاستی معیشت کےلیےمعاون ذریعہ ہوتاہے۔
· معاشی نظام میں توازن پیداکرنا:
· معیشت کی تطہیروروحانیت کااہم ذریعہ ہے۔
· تعلیم وصحت کےمنصوبوں میں سرمایہ کاری کی جاسکتی ہے۔
· اسی طرح جدید اسلامی ویلفیئر اکنامسک کاایک مضبوط ستوں بن سکتی ہے۔
· استحصالی ٹیکس کاخاتمہ ہوتاہے۔
· عدل ومساوات پرمبنی خوشحال معاشرہ بن جاتاہے۔
· زکوٰۃ فلاح وبہبودکااہم ذریعہ ہے۔[endnoteRef:25] [25:  ۔ ایضاً، القرضاوی ،ڈاکٹر محمدیوسف،فقہ الزکوٰۃ، ج۱،ص ۶۷] 

نتائج :
زکوۃ اسلامی معاشی نظام کابنیادی جزو ہےجومعاشرےمیں عدل توازن اورفلاح عامہ کویقینی بناتی ہے زکوٰۃ دراصل اللہ تعالیٰ کاعطاکردہ ایسانظام اورعبادت ہےکہ اگرصحیح معنوں کےمطابق نافذ کیاجائےتوغربت کےخاتمہ کےساتھ عدل کاقیام اورخوشحالی کافروغ ممکن ہے۔ اس لیےکہ حضرت علیؓ  کےفرمان کےمطابق اللہ تعالیٰ نےدولت مندلوگوں پران کی دولت میں سےاتنی مقدارمقررکی ہےجوغرباء کےلیےکافی ہوسکیں۔اگرکہی مسلمان بھوکا،ننگاتنگ دست اورمالی حالت  سےسرگرداں ہو، تویہ صرف دولت مندکی عدم توجہی اوربخل  کی وجہ سے ہو سکتاہےجوکہ روزقیامت  بازوپرس کاسبب ہےاوراس کوتاہی پرقیامت والےدن عذاب کامستحق ہوگا۔ اسلام نے انسان زکوٰۃ  امیروں کےمال کو پاک کرتی ہے، اوردوسری طرف غریبوں کی ضروریات کوپوری کرتی ہے دونوں طرف   نظر کرکےدین اسلام ایک ایسےمعاشی نظام کو جنم دیتی ہےجہاں دولت ،عبادت اورانسانیت کاحسین امتزاج نظرآتاہے۔جس کی وجہ سےانسان کومعاشرےمیں اعلیٰ مقام  عطاکیاگیاہے۔[endnoteRef:26] [26:  ۔ ابوعبید، کتاب الاموال، ص۲۱۱] 

